**Qızılı stafilokokk** (*lat.* Staphylococcus aureus) kürə şəkilli, fakultativ anaerob, qrammüsbət kokklara aid bakteriya. Stafilokokklar hərəkətsizdir və spor əmələ gətirmirlər. Əsasən üzüm giləsini xatırladan bakteriyaların ölçüsü 0.8 1.2 mikrondur. *lat.* Staphylococcus aureus təbiətdə hər yerdə yayılmış, belə ki, 25–30% insanlarda heç bir simptom büruzə vermədən, dəri örtüyündə əsasən qasıq nahiyyəsində və tənəffüs yollarında xüsusən ağız-burun boşluğunda aşkar edilirlər. Bu halı təbabətdə klinik əlamətlərsiz patogen mikrobların kolonizasiyası ya işğalı adlandırırlar. Qızılı stafilakokk əksər insanın vücudunda kalonizasiya yaradaraq əlverişli şəraiti — immun sisteminin zəifləməsini gözləyir. Bu zaman *lat.* Staphylococcus aureus həyat üçün təhlükəli ağciyər sətəlcəmi, endokardit, toksiki şok sindromu və sepsis kimi hallara səbəb ola bilir. Xüsusən də bu bakteriyalar antibiotiklərə qarşı güclü müqavimət — multirezistentlik əldə etdikdən sonra daha təhlükəli olurlar. Bəzən onların bədəndən eliminasiya edilməsi bıyük bir problemə çevrilir.

Adı
---

Bakteriyanın adı Staphylococcus aureus iki qədim yunan *yun.* σταφυλή, *lat.* staphylé (mənası üzüm deməkdir), *yun.* κόκκος, *lat.* kókkos (mənası çəyirtdək ya buğda dənəsi deməkdir) və latın *lat.* aureus (mənası qızılı deməkdir) sözlərinin birləşməsindən əmələ gəlmişdir. Qoyun qanlı aqarda karotenoid piqment stafiloksantinin hesabına qızılı sarı koloniyalar əmələ gətirdiyinə görə ona qızılı stafilokokk adı verilmişdir.

Multirezistent növləri
----------------------

Qızıli stafilokokkların antibiotiklərə qarşı qazanmış olduqları davamlılığa görə aşağıdakı növlərı mövcuddur.

* MRSA = Methicillin-rezistent Staphylococcus aureus və ya metisillinə davamlı qızılı stafilokokk (MDQS)
* MRE = Multirezistent patogen və ya hədsiz davamlı törədici (HDT)
* ORSA = Oxacillin-rezistent Staphylococcus aureus və ya oksasillinə davamlı qızılı stafilokokk (ODQS)
* VISA = Vancomycin-intermediate Staphylococcus aureus
* VRSA = Vancomycin-rezistent Staphylococcus aureus və ya vankomisinə davamlı qızılı stafilokokk (VDQS)
* MRSA = Multi-rezistent Staphylococcus aureus və ya hədsiz davamlı qızılı stafilokokk (MDQS)

Hədsiz davamlı qızılı stafilokokk — MRSA dedikdə *lat.* Staphylococcus aureus bakteriyasının hal hazırda mövcud olan β-Lactam qrupundan olan antibiotiklərə qarşı hədsiz davamlı ştammları nəzərdə tutulur.

Qızılı stafilokokkAqarda *lat.* Staphylococcus aureus kaloniyasıMRSA kaloniyasının elektron mikroskopunda görütüsüQram üsulu ilə rənglənmə, tipik üzüm salxımını xatırladan *lat.* Staphylococcus aureus*lat.* Staphylococcus aureus 50 000x böyüdülmüş şəkil

İstinadlar
----------

1. ↑  "Staphylococcus aureus: nədir, səbəbləri və simptomları, müalicə üsulları". 2022-03-12 tarixində arxivləşdirilib. İstifadə tarixi: 2021-11-23.
2. ↑  "Arxivlənmiş surət". 2010-05-28 tarixində arxivləşdirilib. İstifadə tarixi: 2011-02-23.

Mənbələr
--------

Xarici keçidlər
---------------

* Antibiotikaresistenznetzwerk Südwest Arxivləşdirilib 2016-10-02 at the Wayback Machine
* *MRSA net*, Seite mit zwei Bereichen für Öffentlichkeit und Fachpersonal Arxivləşdirilib 2011-08-28 at the Wayback Machine
* *MRSA Netzwerk Ostwestfalen — Lippe*, Seite mit Bereichen für Fragen von Angehörigen und Betroffenen Arxivləşdirilib 2011-06-17 at the Wayback Machine
* Infoseite der Uni Köln zu MRSA
* Der wichtigste Erreger im Zusammenhang mit der chronischen/rezidivierenden Furunkulose
* MRSA: Neuer Problemkeim Arxivləşdirilib 2008-06-18 at the Wayback Machine *www.sueddeutsche.de*, vom 17. Januar 2008
* SARI Antibiotika-Anwendung und Resistenzentwicklung auf deutschen Intensivstationen
* New Strategy Cracks Staph Bacterium's "Golden Armor," Making It Vulnerable To Treatment Arxivləşdirilib 2010-01-11 at the Wayback Machine
* www.badische-zeitung.de, *Ratgeber Gesundheit und Ernaehrung*, 6. September 2010, Michael Brendler: *Problemkeime im Krankenhaus* mit Übersicht zu Fallzahlen in Südwest-Baden-Württemberg im Jahr 2010
* *Staphylococcus aureus — Krankenhauskeim mag menschliches Blut*, bei Spiegel.de